2021. gada 2. jūnijā Rīkojums Nr. 381

Rīgā (prot. Nr. 45 48. §)

**Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums**

1. Pamatojoties uz Ministru kabineta 2021. gada 13. aprīļa noteikumu Nr. 240 "Kārtība, kādā izvērtē pašvaldību investīciju projektus jaunu pirmsskolas izglītības iestāžu būvniecībai vai esošo pirmsskolas izglītības iestāžu paplašināšanai" 8. punktu, apstiprināt pašvaldību iesniegto investīciju projektu sarakstu jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai (pielikums):

1.1.  2021. gadā – 7 196 777,40 *euro* apmērā no likuma "Par valsts budžetu 2021. gadam" 12. panta trešajā daļā noteiktā pašvaldību aizņēmumu palielinājuma 150 000 000 *euro* apmērā;

1.2.  2022. gadā – 5 620 109,80 *euro* apmērā no likuma "Par vidēja termiņa budžeta ietvaru 2021., 2022. un 2023. gadam" 14. pantā noteiktā pašvaldību kopējā aizņēmumu palielinājuma 118 138 258 *euro* apmērā;

1.3.  2023. gadā – 1 626 412,80 *euro* apmērā no likuma "Par vidēja termiņa budžeta ietvaru 2021., 2022. un 2023. gadam" 14. pantā noteiktā pašvaldību kopējā aizņēmumu palielinājuma 118 138 258 *euro* apmērā.

2. Jautājumu par pašvaldību kopējā aizņēmumu limita palielināšanas iespējām 2022. gadā un 2023. gadā skatīt likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" izstrādes procesā.

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs